Document ID: 32007D0565

32007D0565
L 216/17
SLUŽBENI LIST EUROPSKE UNIJE
14.08.2007.
ODLUKA KOMISIJE
od 14. kolovoza 2007.
o neuvrštavanju određenih tvari u Prilog I., I.A ili I.B Direktivi 98/8/EZ Europskog parlamenta i Vijeća o stavljanju nekih biocidnih pripravaka na tržište koji se moraju pregledati u okviru 10-godišnjeg programa rada iz njezina članka 16. stavka 2.
(priopćena pod brojem dokumenta C(2007) 3846)
(Tekst značajan za EGP)
(2007/565/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
budući da:
(1)
Uredbom Komisije (EZ) br. 2032/2003 od 4. studenoga 2003. o drugoj fazi desetogodišnjeg programa rada iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište te o izmjenama Uredbe (EZ) br. 1896/2000 (2) utvrđuje se popis aktivnih tvari koje treba ocijeniti s ciljem njihovog mogućeg uvrštenja u Prilog I., I.A ili I.B Direktivi 98/8/EZ.
(2)
Za brojne kombinacije tvari/vrsta proizvoda uvrštenih u navedeni popis, svi su se sudionici u skladu s člankom 8. stavkom 2. Uredbe (EZ) br. 2032/2003 povukli iz programa pregleda ili država članica izvjestiteljica imenovana za ocjenu nije ispunila dokumentaciju kako je navedeno u članku 9. stavku 5. te Uredbe u roku navedenom u njezinim prilozima V. i VIII.
(3)
Stoga je Komisija, u skladu s člankom 8. stavcima 3. i 4. i člankom 9. stavkom 5. Uredbe (EZ) br. 2032/2003, o tome obavijestila države članice. Ta je informacija i elektroničkim putem objavljena za javnost 14. lipnja 2006.
(4)
U roku tri mjeseca od objave te informacije elektroničkim putem, nijedno trgovačko društvo i nijedna država članica nije pokazala zanimanje za preuzimanje uloge sudionika za dotične tvari i vrste proizvoda.
(5)
Dotične tvari i vrste proizvoda bi stoga trebalo brisati iz programa pregleda te ih se ne treba uvrstiti u priloge I., I.A ili I.B Direktivi 98/8/EZ.
(6)
Mjere predviđene ovom Odlukom u skladu su s mišljenjem Stalnog odbora za biocidne pripravke,
DONIJELA JE OVU ODLUKU:
Članak 1.
Tvari i vrste proizvoda navedeni u Prilogu ovoj Odluci ne uvrštavaju se u Prilog I., I.A ili I.B Direktivi 98/8/EZ.
Članak 2.
Za potrebe članka 4. stavka 2. trećeg podstavka Uredbe (EZ) br. 2032/2003, ova se Odluka primjenjuje od dana objave u Službenom listu Europske unije.
Članak 3.
Ova je Odluka upućena državama članicama.
Sastavljeno u Bruxellesu 14. kolovoza 2007.

Labels: 0
3
1
20